BASES DE LA III CONVOCATÒRIA PER A FINANÇAR ACTIVITATS D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DOCTORANDES I DOCTORANDS ORIGINARIS DE PAÏSOS MENYS AVANÇATS O DE RENDA MITJANA QUE REALITZEN UN DOCTORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/33428)
  + [Valencià](/va/acuerdo/33395)






Selector de idioma

Leer

* [Español](/es/acuerdo/33375)
* [Valencià](/va/acuerdo/33420)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA III CONVOCATÒRIA PER A FINANÇAR ACTIVITATS D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DOCTORANDES I DOCTORANDS ORIGINARIS DE PAÏSOS MENYS AVANÇATS O DE RENDA MITJANA QUE REALITZEN UN DOCTORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==========================================================================================================================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA III CONVOCATÒRIA PER A FINANÇAR ACTIVITATS D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DOCTORANDES I DOCTORANDS ORIGINARIS DE PAÏSOS MENYS AVANÇATS O DE RENDA MITJANA QUE REALITZEN UN DOCTORAT DE LA UNIVERSITAT D'ALACANT

Data d'aprovació
:   10/01/2023

Data de publicació
:   11/01/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/33482)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/33802)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/33665)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA III CONVOCATÒRIA PER A FINANÇAR ACTIVITATS D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DOCTORANDES I DOCTORANDS ORIGINARIS DE PAÏSOS MENYS AVANÇATS O DE RENDA MITJANA QUE REALITZEN UN DOCTORAT DE LA UNIVERSITAT D'ALACANT&url=https://www.boua.ua.es/va/acuerdo/33500)

**Títol:** BASES DE LA III CONVOCATÒRIA PER A FINANÇAR ACTIVITATS D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DOCTORANDES I DOCTORANDS ORIGINARIS DE PAÏSOS MENYS AVANÇATS O DE RENDA MITJANA QUE REALITZEN UN DOCTORAT DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 10 de gener de 2023

BASES DE LA III CONVOCATÒRIA PER A FINANÇAR ACTIVITATS D'INVESTIGACIÓ VINCULADES A LA COOPERACIÓ PER AL DESENVOLUPAMENT, MITJANÇANT LA CONCESSIÓ D'AJUDES A DOCTORANDES I DOCTORANDS ORIGINARIS DE PAÏSOS MENYS AVANÇATS O DE RENDA MITJANA QUE REALITZEN UN DOCTORAT DE LA UNIVERSITAT D'ALACANT.

Preàmbul

Els plans directors de la cooperació espanyola i també de la valenciana assenyalen la rellevància de les universitats públiques com a agents de cooperació per a impulsar el desenvolupament integral dels pobles. És indubtable el paper que realitzen les universitats en la generació i transmissió de coneixement a través de la docència, la investigació, la innovació, la transferència de coneixement i tecnologia, així com per la creació de xarxes.

En línia amb l'anteriorment exposat, des del Vicerectorat de Relacions Internacionals i Cooperació per al Desenvolupament es publica aquesta convocatòria que, patrocinada per la Direcció General de Cooperació de la Generalitat Valenciana, pretén impulsar la formació de doctorands i doctorandes originaris de països menys avançats (PMA), però també d'aquells nacionals que, des de diverses àrees de coneixement, treballen en l'àmbit de la investigació en el marc de la cooperació internacional per al desenvolupament.

Aquesta convocatòria està orientada a afavorir els processos formatius que impulsen la lluita contra la pobresa, el desenvolupament humà sostenible, la desigualtat i la vulnerabilitat, però en el món globalitzat actual, a més d'atendre aquests processos als països menys avançats (PMA), és necessari impulsar-los també en països de renda mitjana (PRM) amb deficiències concretes, ja siga pels problemes generats per mancances en polítiques públiques, institucionalitat o cohesió social.

El compromís social de la Universitat d'Alacant (UA) amb l'Agenda 2030 i amb la consecució dels objectius de desenvolupament sostenible (ODS) es posa de manifest novament en aquesta convocatòria en la qual s'impulsen els processos de desenvolupament humà, entés aquests últims com els processos d'expansió de les llibertats reals de les persones que són alhora beneficiàries i agents motivadors del desenvolupament humà, com a individus i col·lectivament.

1. Objecte de la convocatòria i procediment de concessió

1.1 La present convocatòria té per objecte adjudicar, en règim de concurrència competitiva, ajudes per a doctorands i doctorandes matriculats en la Universitat d'Alacant i que tinguen la nacionalitat d'algun dels països establits en el punt 1.3 de les bases d'aquesta convocatòria.

1.2 Les ajudes es classifiquen en dos tipus de modalitats:

a) Modalitat A: doctorands o doctorandes que siguen nacionals d'algun dels països establits en l'article 1.3 de la present convocatòria i estiguen realitzant el seu doctorat de manera presencial en la UA.

b) Modalitat B: doctorands o doctorandes que, sent nacionals d'algun dels països establits en l'article 1.3 de la present convocatòria, no es troben de manera presencial a Espanya i necessiten realitzar estades d'investigació en la UA d'una duració mínima de dos mesos, per al desenvolupament de la tesi doctoral.

1.3 Podran participar en aquesta convocatòria els doctorands o doctorandes originaris dels següents països:

a) Països inclosos en el [IV Pla Director de la Cooperació Valenciana](https://sri.ua.es/es/cooperacion/documentos/normativa/iv-plan-director-gv.pdf). Amèrica Central: El Salvador, Guatemala, Hondures i Nicaragua. El Carib: Cuba, Haití y República Dominicana. Amèrica del Sud: Bolívia, Colòmbia, l'Equador, Paraguai i el Perú. África Subsahariana: Burkina Faso, Txad, Eritrea, Kenya, Mali, Mauritània, Moçambic, Níger, Nigèria, el Senegal, Sudan, Eritrea i Etiòpia. El Magreb: Algèria, el Marroc, Tunísia i Població Sahrauí. Orient Pròxim: Territoris palestins i població refugiada palestina. Àsia: l'Índia.

b) Països inclosos en l'Índex de Pobresa Multidimensional del PNUD. <https://hdr.undp.org/system/files/documents/hdp-document/2022mpireportenpdf.pdf>.

c) Països amb Índex de Desenvolupament Humà (HPZ 6738) inferior a 0,5. <https://hdr.undp.org/system/files/documents/global-report-document/hdr2021-22overviewsppdf.pdf>

d) Països d'interés institucional per a la Universitat d'Alacant, no inclosos en els anteriors: l'Iran, l'Argentina, el Brasil, Xile, Costa Rica, Paraguai, Sao Tomé i Príncipe, Ucraïna i l'Uruguai.

2. Requisits de les persones perceptores de les ajudes

2.1 Les persones beneficiàries d'aquestes ajudes hauran de complir els següents requisits abans que finalitze el termini de presentació de sol·licituds:

a) Estar matriculat en algun programa de doctorat de la Universitat d'Alacant.

b) Tindre el Document de Compromís Doctoral signat, avalat pel director o directora de la Tesi Doctoral.

c) Que el director/a o codirector/a de la tesi doctoral siga personal docent i investigador (PDI) de la Universitat d'Alacant.

g) Estar al corrent en el pagament de les taxes de matrícula.

e) No percebre altres beques de naturalesa similar, ni disposar d'una altra font d'ingressos per a realitzar l'estada de doctorat.

f) Realitzar l'activitat objecte de l'ajuda en el termini establit en aquesta convocatòria en l'article 9.2 b.

g) No incórrer en cap de les circumstàncies recollides en l'article 13.2 de la Llei 38/2003, General de Subvencions.

h) Per a aquells que sol·liciten les ajudes de la modalitat establida en el punt 1.2.a), no disposar d'un permís de residència a Espanya, excepte per estudis.

3. Nombre i dotació de les ajudes

3.1 El nombre i dotació de les ajudes és el següent:

a) 11 ajudes de 2.000 € per a realitzar estades d'investigació de doctorands i doctorandes inclosos en la modalitat establida en l'article 1.2 a) d'aquestes bases.

b) 2 ajudes de 4.000 € per a realitzar estades d'investigació de joves doctorands i doctorandes en la UA, inclosos en la modalitat establida en l'article 1.2 b) d'aquestes bases.

3.2 No podran sol·licitar-se ajudes per a totes dues modalitats simultàniament.

4. Termini i procediment de presentació de les sol·licituds

4.1 Es podran presentar sol·licituds des de l'endemà de publicar-se en el Butlletí Oficial de la Universitat d'Alacant (BOUA), fins a les 24 hores (fus horari espanyol) del 31 de gener de 2023 inclusivament.

A efectes informatius, aquesta convocatòria també es publicarà en la pàgina web de l'Àrea de Cooperació Internacional per al Desenvolupament, adscrita al Servei de Relacions Internacionals de la UA.

<https://sri.ua.es/va/cooperacion/ayudas-doctorado-cooperacion/ajudes-estudiant-doctorat-vinculat-a-cooperacio.html>

4.2. Procediment de presentació de sol·licituds

4.2.1 Les sol·licituds es presentaran a través del registre electrònic de la Universitat d'Alacant (UACloud: E-Administració > Tràmits > Generals > Instància genèrica).

4.2.2 La instància genèrica haurà d'emplenar-se de la següent manera:

a) En el camp "exposa" s'indicarà: "Instància dirigida al Servei de Relacions Internacionals -Subdirecció Convenis de Cooperació Universitària per al Desenvolupament i Voluntariat Internacional-".

b) En el camp "sol·licita" s'indicarà: "Convocatòria d'ajudes per a Doctorats PMA i RM 2023", especificant si sol·licita la modalitat A o B.

c) En el camp "documents adjunts" s'aportarà la documentació que es detalla en l'apartat 4.2.3, en format PDF. La documentació es presentarà en documents independents en els seus respectius formats de pdf.

4.2.3 Documentació a presentar:

a) Formulari de sol·licitud: <https://sri.ua.es/va/cooperacion/ayudas-doctorado-cooperacion/ajudes-estudiant-doctorat-vinculat-a-cooperacio.html>

b) Passaport, NIE o document identificatiu del seu país d'origen, que haurà d'acreditar la data de naixement.

c) Expedient acadèmic del títol de màster.

d) Informe generat per l'aplicació del Registre d'Activitats i Pla d'Investigació (RAPI), en el qual consten les activitats formatives específiques obligatòries del programa de doctorat.

e) Document de Compromís Doctoral, avalat pel director o directora de la Tesi Doctoral.

f) Acreditació de les publicacions realitzades.

5. Criteris de puntuació

5.1 Si l'estada en la UA és de tres mesos o superior: 2 punts. Aquest criteri s'aplicarà únicament per a les sol·licituds establides en l'article 1.2.b).

5.2 Per estar matriculat en segon curs o posterior, en un programa de doctorat de la Universitat d'Alacant: 1 punt.

5.3 Per pertinença als següents trams d'edat: màxim 2 punts. A l'efecte de valorar aquest criteri, l'edat serà la que es posseïsca el dia que finalitze el termini de presentació de sol·licituds.

a) De 24 a 30 anys: 2 punts.

b) De 30 a 35 anys: 1 punt.

c) De 35 a 38 anys: 0,5 punts.

5.4 Per mèrits acadèmics: màxim 2 punts. Aquest criteri s'obtindrà de la suma dels dos apartats següents:

5.4.1 Per ser beneficiari de premi extraordinari de màster: 1 punt.

5.4.2 Per publicacions en llibres o revistes especialitzades: s'atorgarà 0,3 punts per publicació acreditada, fins a un màxim d'1 punt.

5.5 Pel grau de realització de les activitats formatives transversals obligatòries específiques del programa de doctorat registrades en l'aplicació RAPI i que estiguen acceptades pel tutor o tutora (màxim 1 punt), d'acord amb el següent criteri:

5.5.1 Si s'han realitzat totes les activitats formatives transversals obligatòries específiques en el programa de doctorat: 1 punt.

5.5.2 Si s'han realitzat almenys un terç de les activitats formatives transversals obligatòries específiques en el programa de doctorat: 0,5 punts.

5.6 Haver sigut beneficiari o beneficiària de beques per la Fundació Carolina, MAEC o de la Convocatòria Santander-UA de l'Àrea de Cooperació per al Desenvolupament per a cursar Màsters en la UA: 1 punt.

6. Comissió d'avaluació i òrgan gestor

6.1 La Comissió d'avaluació té com a competència la valoració de les sol·licituds i l'elaboració de la proposta de concessió i denegació de les ajudes.

6.2 La Comissió d'avaluació estarà formada per la vicerectora de Relacions Internacionals i Cooperació per al Desenvolupament, que actuarà com a presidenta. Actuaran com a vocals, el vicerector d'Investigació, el director de Relacions i Projectes Institucionals, la directora de la EDUA, el director del Secretariat de Cooperació per al Desenvolupament, la directora del Servei de Relacions Internacionals i la subdirectora de Convenis de Cooperació Universitària per al Desenvolupament i Voluntariat Internacional, que actuarà com a secretària. En cas d'absència, els membres de la comissió podran delegar en el vocal que determinen.

6.3 L'òrgan gestor de la convocatòria és la Subdirecció de Convenis de Cooperació Universitària al Desenvolupament i Voluntariat Internacional, adscrita al Servei de Relacions Internacionals, i l'adreça electrònica de contacte és [b.edofugwbswpwlbb@xl.if](mailto:a.ogxndwyrwhmeuiz@jl.lv). Té com a competència l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se la resolució de concessió.

7. Instrucció del procés de concessió

7.1 Finalitzat el termini de presentació de sol·licituds, l'òrgan gestor elaborarà una relació provisional de sol·licituds admeses i excloses i s'establirà un termini d'esmena de 5 dies naturals, a partir de l'endemà de la seua publicació. Transcorregut aquest termini, s'elaborarà la relació definitiva de sol·licituds admeses i excloses i s'elevarà a la comissió d'avaluació.

7.2 Rebuda la relació definitiva d'admesos, la comissió d'avaluació elevarà una proposta motivada a la rectora de la Universitat d'Alacant que, si escau, dictarà la resolució que procedisca.

7.3 Publicada la resolució i una vegada es troben de manera presencial en la Universitat d'Alacant, les persones beneficiàries percebran la concessió de l'ajuda en un únic pagament.

7.4 Les publicacions inherents a aquestes bases es realitzaran en la pàgina web de l'Àrea de Cooperació Internacional per al Desenvolupament <https://sri.ua.es/va/cooperacion/ayudas-doctorado-cooperacion/ajudes-estudiant-doctorat-vinculat-a-cooperacio.html> i substituiran la notificació a les persones interessades, produint els mateixos efectes, tot això en aplicació del principi de transparència recollit en la Llei 40/2015, d'1 d'octubre, de Règim Jurídic del Sector Públic, i allò que estableix l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques.

8. Marc legal i pressupostari

8.1 Aquesta convocatòria es troba recollida en la línia de subvenció núm. 2023LS0062 de l'edició 2023 del Pla Estratègic de Subvencions 2021/2023 de la Universitat d'Alacant.

8.2 Els crèdits destinats a la present convocatòria s'executaran amb càrrec al pressupost del Vicerectorat de Relacions Internacionals i Cooperació per al Desenvolupament de la UA per a l'exercici 2023. Clau orgànica: 5160 4B.00.11

8.3 La dotació màxima per a assignar és de trenta mil euros (30.000 €) dels quals vint-i-dos mil (22.000 €) s'aplicaran per a la modalitat A i huit mil (8.000 €) a la modalitat B. L'execució estarà supeditada a la disponibilitat pressupostària de la UA i s'aplicaran les retencions de rendes que, si escau, establisca la legislació vigent. Si el crèdit disponible per a alguna de les modalitats no s'esgotara per falta de sol·licituds, podrà assignar-se a l'altra modalitat.

8.4 La subvenció assignada s'ajustarà a allò que estableix la llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

9. Obligacions de les persones perceptores de les ajudes i justificació de les ajudes

9.1 Amb caràcter general, els qui obtinguen una ajuda, tindran les següents obligacions:

a) Acceptar l'ajuda concedida en els 5 dies naturals següents a la seua notificació, a través de la adreça electrònica: f.xtyvhdnzgpxdjen@se.vx

b) Finalitzada l'activitat objecte de l'ajuda, presentar una declaració responsable d'aprofitament de les activitats d'investigació a realitzar amb el vistiplau del seu director o directora de la tesi.

9.2 Amb caràcter específic, els qui obtinguen una ajuda de les contemplades en l'article 1.3.b, tindran a més que:

a) Presentar-se en la Subdirecció de Cooperació per a confirmar la seua arribada a la UA i presentar declaració del seu director o directora de tesi, acreditant la incorporació efectiva al Departament/Institut.

b) Realitzar l'estada d'investigació abans del 15 de desembre de 2023.

c) Retornar al seu país d'origen una vegada finalitzada l'estada d'investigació.

9.3 La justificació dels fons assignats a través d'aquesta convocatòria serà prèvia a la concessió de les ajudes. Correspon acreditar-la a les persones beneficiàries mitjançant la presentació dels documents exigits en les bases d'aquesta convocatòria.

10. Protecció de dades de caràcter personal

De conformitat amb allò que estableix la legislació vigent en matèria de protecció de dades, s'informa que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedides, excepte obligació legal.

S'informa que les persones sol·licitants poden exercir els seus drets en relació amb el tractament de les dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en l'enllaç següent: <https://seuelectronica.ua.es/va/privadesa.html>.

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós- administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb allò que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podrà interposar-se recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb allò que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 9 de gener de 2023

La rectora

P.D. de signatura, la Vicerectora de Relacions Internacionals

i Cooperació per al Desenvolupament

(Resolució de 22 de desembre de 2020)

Rosa María Martínez Espinosa





[Carretera Sant Vicent del Raspeig s/n  
03875 Sant Vicent del Raspeig - Alacant  
 Tel. 55 154 3821 - Fax 76 389 9675](https://www.google.es/maps/@86.699062,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12028&trk=tyah&trkInfo=tarId%3I5914636783875%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)